《探龙湫因观古琼树一首》
明代·王世贞

素秋送馀晷，深山饶伏奇。贾勇若无先，独造中所私。

纳云穿奇搆，画石置清漪。天规隐䆗窱，壑舟入逶迤。

拊足唱高音，泠泠逗幽崖。脩干吐潜虬，舞蛟出惊枝。

昔贤歌琼树，今我复来兹。俯仰千秋意，泫然令心悲。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。